  Майя Бывальцева 11-тӥ гудырикошконлы Удмуртиысь 95,6 процентэз дышетон ужъюртъёс выль дышетскон арлы дасесь. Туннэ, 14-тӥ гудырикошконэ, улосвыл тӧро дорын ортчем аппарат кенешонын со сярысь вера элькунысь дышетонъя но тодосъя министрлэсь ужзэ быдэсъясь Алексей Шепталин. Солэн кылъёсызъя, элькунын эскеронъёсты умой ортчизы 548 школаос (93,4 процент), 597 нылпи садъёс (98,7 процент), 36 ӧнер дышетсконниос (80 процент), ватсаса тодон-валанъёс сётонъя 94 огазеяськонъёс (96,9 процент), озьы ик анай-атайтэк но чакласьтэк кылем нылпиослы чаклам 12 ужъюртъёс (92,3 процент). Эскеронъёсты дырызлэсь вазь ортчизы Вотка, Глаз, Грак, Дэбес, Камбарка, Каракулино, Красногорск, Можга, Ува, Юкаменск, Якшур-Бӧдья но Яр ёросъёс, озьы ик Вотка, Глаз, Можга но Сарапул каръёс. Удмуртилэн тӧроезлэсь ужзэ огдырлы быдэсъясь Александр Бречалов 1-тӥ куарусён азьын дышетсконниосты ватсаса эскерыны куриз. Эшшо одӥг пол эскероно борддоръёсты, вӧлдэтъёсты, электроезъёсты, выжъёсты но мукетсэ. Валамы ке, кылем дыр ӵоже 3, 4, 5 объектъёсын мар ке но тупатъяно на шуыса, тупатъяломы. Со нылпиос. Соин эшшо одӥг пол верасько: 99,9 процентлы дасьлык — со возьматэ, асьмеос дась ӧвӧл шуыса Удмуртилэн тӧроезлэсь ужзэ огдырлы быдэсъясь Александр БречаловУлосвыл кивалтӥсь дышетон ужъюртъёсты выль дышетскон арлы дасян ужпумъёсъя нимысьтыз кенешон ортчытыны ӵектӥз. Тегъёс: Дышетон Ижкар нылпиос Удмуртия школаос дӥськут АлександрБречалов  